stanford-oval/wikipedia huggingface dataset:
מבוא טעון-טורבו

| --- | --- |

פוסטר הסרט
 מבוסס על:  הדמויות שיצר גארי סקוט תומפסון
 בימוי:  פיליפ אטוול
 הופק בידי:  ניל ה. מוריץ
 תסריט:  קית' דיניאלי
 שחקנים ראשיים:  פול ווקר   מינקה קלי (ללא קרדיט)   רודני ניל (ללא קרדיט)
 מדינה:  ארצות הברית ארצות הברית
 חברת הפקה:  "Original Film"   "Mikona Productions"
 חברה מפיצה:  סרטי יוניברסל
 שיטת הפצה:  direct-to-video 
 הקרנת בכורה:  3 ביוני 2003
 משך הקרנה:  6 דקות
 שפת הסרט:  אנגלית
 סוגה:  סרט פעולה, סרט מתח, סרט פשע, סרט אילם 
 סרט קודם:  מהיר ועצבני
 סרט הבא:  מהיר ועצבני 2
 דף הסרט ב־IMDb
 
מבוא טעון טורבו (באנגלית: Turbo-Charged Prelude) הוא סרט קצר בסדרת "מהיר ועצבני" משנת 2003 שבוים על ידי פיליפ אטוול. עלילת הסרט מגשרת בין "מהיר ועצבני" ל"מהיר ועצבני 2" ומציגה בסדרה של סצנות קצרות בנות מספר שניות את האירועים שאירעו לבראיין אוקונור (פול ווקר) בין סוף הסרט הראשון ותחילת הסרט השני.
עלילה

בריאן אוקונור אורז את חפציו ועוזב את לוס אנג'לס, לפני שמשטרת לוס אנג'לס מצליחה לעצור אותו על כך שאפשר לדומיניק טורטו לברוח. בעוד ה-FBI משיקים מצוד כלל-ארצי, בריאן נוסע דרך אריזונה, ניו מקסיקו וטקסס במכונית דודג' סטילס 1991, זוכה במרוצי רחוב לאורך הדרך כדי להרוויח כסף.
בריאן נאלץ לנטוש את הרכב במוטל בסן אנטוניו לאחר שהשוטרים מקבלים דיווח על מיקומו. כאשר הם אוספים את המכונית, הוא מצליח לתפוס טרמפ מאישה לא ידועה. היא מורידה אותו במגרש רכבים משומשים, שם הוא מבין שהיא יודעת שהוא מבוקש. שם, בריאן קונה ניסאן סקייליין GT-R R34 בצבע טורקיז. מאוחר יותר, כשהוא אוסף כסף ממרוצי רחוב, הוא משדרג את המכונית לפני שהוא ממשיך מזרחה ומנצח בעוד מרוצים. בריאן ממשיך בדרכו ברחבי המדינה עד שהוא מגיע למיאמי, שם הוא מבחין בטויוטה סופרה ומאזדה RX-7 משודרגות.
שחקנים

פול ווקר - בראיין אוקונור
מינקה קלי - הבחורה (ללא קרדיט)
וין דיזל - דומיניק טורטו (פלאשבק)
פיטר אוילרד - שוטר (ללא קרדיט)
רודני ניל - שוטר (ללא קרדיט)
הפקה

הסרט הקצר נכלל במהדורה השנייה של ה-DVD של הסרט הראשון, אשר מכונה "Tricked Out Edition". מהדורת DVD זו יצאה לאור ב-3 ביוני 2003, יחד עם עלייתו לאקרנים של הסרט השני.
למעט המילים "I owe you a ten second car" (בתרגום חופשי לעברית: "אני חייב לך מכונית שמאיצה בעשר שניות") מהפלשבק בסרט, כלל עלילת הסרט היא ללא מילים.
הערות שוליים

| מהיר ועצבני |
| --- | --- | --- |
| סרטים | מהיר ועצבני (2001) • מהיר ועצבני 2 (2003) • מהיר ועצבני 3 (2006) • מהיר ועצבני 4 (2009) • מהיר ועצבני 5 (2011) • מהיר ועצבני 6 (2013) • מהיר ועצבני 7 (2015) • מהיר ועצבני 8 (2017) • מהיר ועצבני 9 (2021) • מהיר ועצבני 10 (2023) |  |
| סרטים קצרים | מבוא טעון-טורבו (2003) • לוס בנדולרוס (2009) |  |
| ספין אוף | מהיר ועצבני: הובס ושואו (2019) • מהיר ועצבני: מרגלים על הכביש (2019–) |  |
| דמויות ושחקנים ראשיים | דומיניק "דום" טורטו (וין דיזל) • בריאן אוקונר (פול ווקר) • לטי אורטיז (מישל רודריגז) • מיה טורטו (ג'ורדנה ברוסטר) • לוק הובס (דוויין ג'ונסון) • רומן פירס (טייריס גיבסון) • טג' פארקר (לודאקריס) • טגו ליאו (טגו קלדרון) • ריקו סאנטוס (דון עומר) • ראמזי (נטלי עמנואל) • אלנה ניבס (אלסה פאטקי) • אוון שואו (לוק אוונס) • דקארד שואו (ג'ייסון סטיית'האם) |  |
| דמויות ושחקנים משניים | האן (סונג קאנג) • ג'יזל (גל גדות) • וינס (מאט שולץ) • שון בוזוול (לוקאס בלאק) • פרנק פטי (קורט ראסל) |  |
| במאים | רוב כהן (1) • ג'ון סינגלטון (2) • ג'סטין לין (3–6, 9) • ג'יימס ואן (7) • פ. גארי גריי (8) • דייוויד ליטץ' (הובס ושואו) • מיכה גונל, ברט האלנד (מרגלים על הכביש) • לואי לטריה (10) |  |
מהיר ועצבני 8

| --- | --- |

כרזת הסרט בישראל
 מבוסס על:  דמויות מאת גארי סקוט תומפסון
 בימוי:  פ. גארי גריי 
 הופק בידי:  וין דיזל ניל ה'. מוריץ
 תסריט:  כריס מורגן 
 עריכה:  כריסטיאן ואגנר פול רובל
 שחקנים ראשיים:  וין דיזל מישל רודריגז דוויין ג'ונסון ג'ייסון סטיית'האם טייריס גיבסון לודאקריס קורט ראסל סקוט איסטווד הלן מירן נטלי עמנואל כריסטופר היבג'ו שרליז ת'רון
 מוזיקה:  בריאן טיילר 
 צילום:  סטיבן פ. וינדון 
 מדינה:  ארצות הברית 
 חברת הפקה:  Original Film   One Race Films
 חברה מפיצה:  Universal Pictures
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  ארצות הברית 14 באפריל 2017  ישראל 12 באפריל 2017
 משך הקרנה:  136 דק' 
 שפת הסרט:  אנגלית 
 סוגה:  פעולה הרפתקאות סרט פשע מותחן
 תקציב:  250 מיליון דולר
 הכנסות:  $1,236,005,118
 הכנסות באתר מוג'ו:   furious8
 סרט קודם:  מהיר ועצבני 7
 סרט הבא:  מהיר ועצבני 9
 דף הסרט ב־IMDb
 
מהיר ועצבני 8 (באנגלית: The Fate of the Furious, ידוע גם בתור Fast & Furious 8) הוא סרט פעולה שובר קופות. אמריקאי משנת 2017 והסרט השמיני בסדרת "מהיר ועצבני". מככבים בו וין דיזל, דוויין ג'ונסון, מישל רודריגז, ג'ייסון סטיית'האם, שרליז תרון כאנטגוניסטית של הסרט לצד אנסמבל שחקנים כגון קורט ראסל, לודקריס, טייריס גיבסון, נטלי עמנואל, סקוט איסטווד, כריסטופר היביו והלן מירן. הסרט יצא לאקרנים ברחבי ארצות הברית ב-14 באפריל 2017 ב-IMAX ו-4DX (ארבעה-ממדים) וב-12 באפריל 2017 בישראל.
הסרט זכה לביקורות מעורבות אך הפך להצלחה מסחרית כשהרוויח 532 מיליון דולר בסוף השבוע הראשון להקרנתו, מה שהפך אותו לסרט הרביעי המכניס ביותר לשנת 2017. נכון ל-2019 הסרט נמצא במקום ה-18 ברשימת הסרטים המכניסים ביותר בכל הזמנים.
שחקנים ודמויות

| שם השחקן | שם הדמות | הערה |
| --- | --- | --- |
| וין דיזל | דומיניק "דום" טורטו | הגיבור הראשי. פושע ומתחרה רחוב מקצועי לשעבר שמוביל את הצוות יחד עם אשתו לטי. עם זאת, הוא מתומרן בידי סייפר לבגוד במשפחתו. |
| ג'ייסון סטיית'האם | דקארד שואו | אחיו הגדול של אוון ובנה של מדלן שואו. שירת בהצטיינות כקצין בהכוחות המיוחדים של צבא בריטניה, ולאחר מכן הפך למתנקש שכיר. לאחר שהתחמק מהכלא הוא מצטרף לצוותו של דום נגד סייפר ומחפש נקמה על שנטשה את אחיו. |
| מישל רודריגז | לטי אורטיז | אשתו של דום הלוקחת פיקוד על הצוות לאחר שדום עובר לעבוד עם סייפר. כאשר נודע לה שדום כל הזמן הזה המשיך להיות לטובתה הם מתאחדים. |
| דוויין ג'ונסון | לוק הובס | מנהיג הצוות ללכידת דום. נכנס לכלא אחרי שדום בגד בו ובצוות אך משתחרר כדי שיעזור לעצור את סייפר. |
| שרליז תרון | סייפר | האנטגוניסטית הראשית של הסרט. פושעת מתוחכמת ורבת עוצמה שמתמרנת את דום לבגוד במשפחתו בעזרת קלפי מיקוח שהיא מחזיקה בשרוולה. |
| טייריס גיבסון | רומן פירס | חבר בצוות של דום ומתחרה רחוב מקצועי לשעבר. |
| לודאקריס | טג' פארקר | חבר בצוות של דום ומתחרה רחוב מקצועי לשעבר. טג' משמש כאיש המחשבים של הצוות. |
| קורט ראסל | "מר אף אחד" | מנהיג יחידה פדרלית שהופיע לראשונה בסרט השביעי וסייע לדום וחבריו נגד דקארד שואו. |
| נטלי עמנואל | ראמזי | אשת המחשבים החדשה של צוותו של דום, לאחר שניצלה בידיהם בסרט הקודם. מחוזרת על ידי טג' ורומן. |
| סקוט איסטווד | אריק רייזנר (מכונה "מר אף אחד הקטן") | סוכן פדרלי העובד תחת "מר אף אחד". |
| כריסטופר היביו | קונור רודס | יד ימינה של סייפר שהורג את אלנה לפקודת סייפר. בהמשך נרצח בידי דום. |
| הלן מירן | מדלן שואו | אמם של אוון ודקארד שואו. דום משדל אותה בסתר להפעיל את בניה נגד סייפר. |
| אלסה פטקיי | אלנה נבס | שוטרת סיור ברזילאית. חברתו של דום בתקופה בה הוא חשב שלטי מתה. מאוחר יותר היא מצטרפת ל-DSS תחת פיקודו של לוק הובס. נתפסת בידי צוותה של סייפר עם בנה ובהמשך נרצחת על ידי רודס. |
| לוק אוונס | אוון שואו | אחיו הצעיר של דקארד שואו העוזר לו לעצור את סייפר. |
| סלסטינו קורנילה | ראלדו | מלך המרוצים הקובני. התחרה עם דום על מכוניתו והפסיד לו אך רכש לו כבוד ועזר לו בהמשך. |
| דון עומר | ריקו סנטוס | חברו של טגו בצוות של דום. מתחפש לשוטר סמוי. |
| טגו קלדרון | טגו לאון | חברו של ריקו בצוות של דום. מתחפש לשוטר סמוי. |
הפקה > פיתוח

וין דיזל אישר כי מרבית הצוות ישוב להפקת הסרט שעלילתו תתרחש בניו יורק. באירוע חשיפה למעריצים אולפני יוניברסל הודיעו שהסרט ייצא לאקרנים ב-14 באפריל 2017. הלן מירן הכריזה על כך שהיא רוצה לגלם את דמות הנבל הראשית בסרט ההמשך מכיוון שהיא אוהבת את הסרט אולם לתפקיד הנבל לוהקה שרליז תרון.
הערות שוליים

↑  מהיר ועצבני 8 באתר Box Office Mojo
| מהיר ועצבני |
| --- | --- | --- |
| סרטים | מהיר ועצבני (2001) • מהיר ועצבני 2 (2003) • מהיר ועצבני 3 (2006) • מהיר ועצבני 4 (2009) • מהיר ועצבני 5 (2011) • מהיר ועצבני 6 (2013) • מהיר ועצבני 7 (2015) • מהיר ועצבני 8 (2017) • מהיר ועצבני 9 (2021) • מהיר ועצבני 10 (2023) |  |
| סרטים קצרים | מבוא טעון-טורבו (2003) • לוס בנדולרוס (2009) |  |
| ספין אוף | מהיר ועצבני: הובס ושואו (2019) • מהיר ועצבני: מרגלים על הכביש (2019–) |  |
| דמויות ושחקנים ראשיים | דומיניק "דום" טורטו (וין דיזל) • בריאן אוקונר (פול ווקר) • לטי אורטיז (מישל רודריגז) • מיה טורטו (ג'ורדנה ברוסטר) • לוק הובס (דוויין ג'ונסון) • רומן פירס (טייריס גיבסון) • טג' פארקר (לודאקריס) • טגו ליאו (טגו קלדרון) • ריקו סאנטוס (דון עומר) • ראמזי (נטלי עמנואל) • אלנה ניבס (אלסה פאטקי) • אוון שואו (לוק אוונס) • דקארד שואו (ג'ייסון סטיית'האם) |  |
| דמויות ושחקנים משניים | האן (סונג קאנג) • ג'יזל (גל גדות) • וינס (מאט שולץ) • שון בוזוול (לוקאס בלאק) • פרנק פטי (קורט ראסל) |  |
| במאים | רוב כהן (1) • ג'ון סינגלטון (2) • ג'סטין לין (3–6, 9) • ג'יימס ואן (7) • פ. גארי גריי (8) • דייוויד ליטץ' (הובס ושואו) • מיכה גונל, ברט האלנד (מרגלים על הכביש) • לואי לטריה (10) |  |
| --- | --- |
בקרת זהויות :  BNE: XX5704618  LCCN: no2017046666  VIAF: 17150999516629871838   WorldCat (עם VIAF): 17150999516629871838
מהיר ועצבני 9

| --- | --- |

פוסטר הסרט בעברית
 בימוי:  ג'סטין לין 
 הופק בידי:  ניל מוריץ 
 תסריט:  דניאל קייסי, כריס מורגן 
 שחקנים ראשיים:  וין דיזל לוקאס בלאק מישל רודריגז טייריס גיבסון לודאקריס ג'ורדנה ברוסטר סונג קאנג נטלי עמנואל ג'ון סינה שרליז ת'רון הלן מירן
 מוזיקה:  בריאן טיילר 
 צילום:  סטיבן פ. וינדון 
 מדינה:  ארצות הברית ארצות הברית
 חברת הפקה:  Original Film   One Race Films
 חברה מפיצה:  Universal Pictures
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 25 ביוני 2021 ישראל 17 ביוני 2021
 משך הקרנה:  143 דק' 
 שפת הסרט:  אנגלית
 סוגה:  פעולה הרפתקאות סרט פשע מותחן
 הכנסות באתר מוג'ו:   fastfurious9
 סרט קודם:  מהיר ועצבני 8
 סרט הבא:  מהיר ועצבני 10
 דף הסרט ב־IMDb
 
מהיר ועצבני 9 (באנגלית: F9) הוא סרט פעולה אמריקאי משנת 2021 והסרט התשיעי בסדרת "מהיר ועצבני". מככבים בו וין דיזל, מישל רודריגז, שרליז תרון, לודקריס, טייריס גיבסון, ג'ורדנה ברוסטר, סונג קאנג, נטלי עמנואל, ג'ון סינה והלן מירן.
בעקבות התפרצות מגפת הקורונה נדחה תאריך צאתו המקורי של הסרט בשנה, והוא יצא לאקרנים ב-17 ביוני 2021 בישראל וב-25 ביוני 2021 ברחבי ארצות הברית.
שחקנים ודמויות

| שם השחקן | שם הדמות | הערה |
| --- | --- | --- |
| וין דיזל | דומיניק "דום" טורטו | הגיבור הראשי. פושע ומתחרה רחוב מקצועי לשעבר שמוביל את הצוות יחד עם אשתו לטי. |
| ג'ורדנה ברוסטר | מיה טורטו, אוקונור | אחותם של דום וג'ייקוב, אשתו של בריאן. נהגת רחוב מקצועית. |
| טייריס גיבסון | רומן פירס | חבר בצוות של דום ומתחרה רחוב מקצועי לשעבר. |
| לודאקריס | טג' פארקר | חבר בצוות של דום ומתחרה רחוב מקצועי לשעבר. טג' משמש כאיש המחשבים של הצוות. |
| מישל רודריגז | לטישיה "לטי" אורטיז טורטו | אשתו של דום. קשוחה ונהגת רחוב מקצועית. |
| סונג קאנג | האן סיאול | חבר בצוות של דום שנחשב למת אך מתברר ששרד. |
| נטלי עמנואל | ראמזי | אשת המחשבים של הצוות. מחוזרת על ידי טג' ורומן. |
| שרליז תרון | סייפר | פושעת מתוחכמת ורבת עוצמה. האנטגוניסטית הראשית של הסרט השמיני. חוזרת ומשתפת פעולה עם ג'ייקוב אחיו של דום על מנת להורגו. |
| הלן מירן | מדלן שואו | אמם של אוון דקארד והאטי שואו. |
| ג'ון סינה | ג'ייקוב טורטו | אחיהם הקטן של דום ומיה. הנבל הראשי של הסרט. נהג מקצוען, מתנקש מיומן ומנוסה ואחד השודדים הגדולים בעולם. |
| קארדי בי | לייסה | אשה שעבדה בעבר לצידו של דום. |
| איגבי ריגני | ג'סי הצעיר |  |
הפקה

צילומי הסרט החלו ב-24 ביוני 2019.
ב-22 ביולי 2019 נפצע קשה במהלך הצילומים הפעלולן שביצע את תפקידו של וין דיזל, לאחר שנפל מגובה תשעה מטרים.
ב-19 בנובמבר 2019 אתר mako פרסם הודעה רשמית כי הדמות "מיה טורטו" אחותו של דום (וין דיזל) אותה מגלמת ג'ורדנה ברוסטר תחזור לתפקידה בסרט התשיעי שנמצא בשלבי הפקה וצילום.
ב-18 בדצמבר 2019 וין דיזל פרסם הודעה רשמית בעמוד האינסטגרם שלו כי הטריילר המלא של הסרט התשיעי יעלה ב-31 בינואר 2020.
הערות שוליים

↑  Dave Mcnary, בישראל הסרט הפך בשבוע לסרט האמריקאי הנצפה ביותר בישראל כאשר על השבוע הראשון צפו בו יותר מ-150,000 צופים והמספר רק גדל . ‘Fast and Furious 9’ Release Date Pushed Back Six Weeks. Variety. February 15, 2019
↑  בעקבות התפשטות הקורונה: יציאת "מהיר ועצבני 9" נדחתה בשנה, באתר ynet, 12 במרץ 2020
↑  נפצע הפעלולן של וין דיזל ב"מהיר ועצבני", באתר ynet, 23 ביולי 2019
| מהיר ועצבני |
| --- | --- | --- |
| סרטים | מהיר ועצבני (2001) • מהיר ועצבני 2 (2003) • מהיר ועצבני 3 (2006) • מהיר ועצבני 4 (2009) • מהיר ועצבני 5 (2011) • מהיר ועצבני 6 (2013) • מהיר ועצבני 7 (2015) • מהיר ועצבני 8 (2017) • מהיר ועצבני 9 (2021) • מהיר ועצבני 10 (2023) |  |
| סרטים קצרים | מבוא טעון-טורבו (2003) • לוס בנדולרוס (2009) |  |
| ספין אוף | מהיר ועצבני: הובס ושואו (2019) • מהיר ועצבני: מרגלים על הכביש (2019–) |  |
| דמויות ושחקנים ראשיים | דומיניק "דום" טורטו (וין דיזל) • בריאן אוקונר (פול ווקר) • לטי אורטיז (מישל רודריגז) • מיה טורטו (ג'ורדנה ברוסטר) • לוק הובס (דוויין ג'ונסון) • רומן פירס (טייריס גיבסון) • טג' פארקר (לודאקריס) • טגו ליאו (טגו קלדרון) • ריקו סאנטוס (דון עומר) • ראמזי (נטלי עמנואל) • אלנה ניבס (אלסה פאטקי) • אוון שואו (לוק אוונס) • דקארד שואו (ג'ייסון סטיית'האם) |  |
| דמויות ושחקנים משניים | האן (סונג קאנג) • ג'יזל (גל גדות) • וינס (מאט שולץ) • שון בוזוול (לוקאס בלאק) • פרנק פטי (קורט ראסל) |  |
| במאים | רוב כהן (1) • ג'ון סינגלטון (2) • ג'סטין לין (3–6, 9) • ג'יימס ואן (7) • פ. גארי גריי (8) • דייוויד ליטץ' (הובס ושואו) • מיכה גונל, ברט האלנד (מרגלים על הכביש) • לואי לטריה (10) |  |
פאל יונסון

פאל הנינג יונסון (בשוודית: Pål Henning Jonson נולד ב-30 במאי 1972) הוא פוליטיקאי שוודי ממפלגת המתונים המשמש כשר ההגנה של שוודיה מאז 18 באוקטובר 2022.
ביוגרפיה

יונסון נולד ב-30 במאי 1972 להורים חקלאים בארוויקה. ב-1991 הוא סיים תואר ראשון בפוליטיקה בינלאומית באוניברסיטת ג'ורג'טאון. ב-1999 סיים תואר שני בקולג' אירופה. ב-2005 קיבל תואר דוקטור לפילוסופיה בקינגס קולג' לונדון. לאחר מכן עבד כאנליטיקאי במכון המחקר הביטחוני השוודי. במקביל הצטרף למפלגת המתונים. ב-2006 הוא החל לעבוד כיועץ במשרד ההגנה. במקביל נבחר כסגן ראש עיריית ארוויקה. בשנת 2009, הוא היה חוקר אורח במכללת נאט"ו להגנה (NDC). בין 2013–2015 הוא שימש כמזכיר Allmänna Försvarsföreningen (AFF), ארגון ללא מטרת רווח המקדם מדיניות הגנה וביטחון. ב-2016 נבחר לריקסדאג מטעם מחוז וורמלנד. ב-18 באוקטובר 2022 מונה לשר ההגנה בידי ראש הממשלה אולף קריסטרסון.
כספיון (סרט)

| --- | --- |
 מבוסס על:  כספיון הדג הקטן כספיון בסכנה המסע הגדול של כספיון
 בימוי:  נועם משולם שרון כהן
 הופק בידי:  נועם משולם גלעד רוזנאו
 עריכה:  אלון גרזון
 מדבבים בעברית:  יורם יוספסברג, הדר שחף-מעיין, יגאל מזרחי, שרון כהן
 מוזיקה:  עדי כהן
 אנימטור:  אריה חרנם אלברט זמורה
 מדינה:  ישראל ישראל
 חברת הפקה:  פיצ'י פוי
 חברה מפיצה:  קלסיקלטת
 הקרנת בכורה:  9 במרץ 2004
 משך הקרנה:  35 דקות
 שפת הסרט:  עברית
 
כספיון הוא סרט ילדים ישראלי של חברת פיצ'י פוי משנת 2004, שהופץ על ידי קלסיקלטת בקלטות וידאו ו-DVD. הסרט מבוסס על סדרת ספרים באותו שם מאת פאול קור, הכוללת את הספרים "כספיון הדג הקטן", "כספיון בסכנה" ו"המסע הגדול של כספיון". זהו הסרט הישראלי הראשון ששילב אנימציה תלת־ממדית.
תקציר העלילה

כספיון, דג קטן שקיבל את שמו עקב צבעו הכסוף, הרחיק לכת בשחייתו והבחין לפתע בדבר הדומה להר במראהו, אבל כשראה שלדבר יש עין שדומעת, הוא הבין כי לא יכול להיות שמדובר בהר. למעשה היה זה לווייתן, אך כספיון מעולם לא נתקל בלווייתן קודם לכן.
כספיון, שהתרשם מאוד מגודלו העצום של הלווייתן, תהה לגבי בכיו. הלווייתן סיפר לו כי חרף גודלו, הוא בסך הכול לווייתן תינוק שאיבד את הוריו ומכאן הסיבה לבכיו. הודות לאחיו ובני-דודיו הרבים, הנראים כמוהו בדיוק, הלווייתן שב אל אביו ואמו. לאחר מכן הלוויתן אף מציל את כספיון מכריש רעב, ושקנאי שפגש לוקח את כספיון למסע ביבשה כאשר האחרון נמצא בפיו של השקנאי הממולא במים. עם חזרתו של כספיון חבריו מריעים לו, והוא מסכם את הרפתקאותיו במשפט "רטוב או יבש, העולם פשוט נהדר".
דמויות ומדבבים

יורם יוספסברג - מספר
הדר שחף - כספיון, אמא לוויתן
יגאל מזרחי - לוויתן, תמנון
שרון כהן  - שקנאי, כריש
שירים בסרט

בסרט מופיעים 4 שירים שהולחנו על ידי עדי כהן ונכתבו על ידי נועם משולם, כשלקראת כל פרק הצופה ישמע שיר חדש. הלחנת המוזיקה והשירים בסרט זיכתה את כהן בפרס אקו"ם. השירים המופיעים בסרט:
כספיון הדג הקטן
שיר התמנונים
פתאום נהייתי מפורסם
אני טייס
כהן טען כי לחניו לשירי הסרט שאבו השראה מסרטי "פו הדב" של דיסני.
הערות שוליים

↑  Ady Cohen | Berklee College of Music, college.berklee.edu (באנגלית)
↑  Super User, Ady Cohen, Film Composer, Ady Cohen - Film Composer (באנגלית בריטית)
מה שיש לי לומר לך

| --- | --- |
 שיר בביצוע הגבעטרון
 יצא לאור:  1964
 שפה:  עברית
 אורך:  2:25
 חברת תקליטים:  CBS ישראל
 כתיבה:  יוסי גמזו
 לחן:  נחום היימן
"מה שיש לי לומר לך" הוא שיר שהוקלט על ידי הלהקה הישראלית הגבעטרון. את השיר הוציאה בשנת 1964 לאור חברת התקליטים CBS ישראל.
רקע וכתיבה

"מה שיש לי לומר לך" נכתב והולחן על ידי יוסי גמזו ונחום היימן בהתאמה. השיר מתאר תחושת רגש עמוקה, בלתי ניתנת להבעה מלאה במילים, שמתעוררת עם בוא הסתיו. הדובר מבקש להביע משהו עדין ואינטימי ("רך") שלא ניתן לכתוב. תחושותיו מתקשרות לתמונת הסתיו – התכלת ברקיע והאור החורפי – שהם מעין מבוא לעונת האביב, תקווה שטרם התממשה.
בהמשך מתאר הדובר סערת רגשות כמוסה שנחנקת בתוך החזה שלו, כמו קול שמנסה לפרוץ מתוך השקט. הוא מתאר את הרגשות באילמות: בבכי שאין לו מילים ובגלים המתנגשים שוב ושוב אל החוף ללא מענה – כולם ביטויים לרגשות שאינם ניתנים לביטוי שלם. התחושה הכללית היא של עוצמה רגשית שטרם מצאה את דרכה להתפרץ, והיא מלאה בשקט מתוח ומתמיד, אשר ממלא את החלל שבין המילים ומבקש לבטא את מה שנותר בלתי נאמר.
במרוצת השנים פורסמו כמה גרסאות כיסוי לשיר, כשהמוכרות בניהן הן של חוה אלברשטיין, מתי כספי והפרברים, אורי הרפז ויעל גרמן.
הערות שוליים

↑  מילות השיר, באתר שירונט
↑   מתי כספי והפרברים - מה שיש לי לומר לך, סרטון בערוץ "Guy Alon", באתר יוטיוב, 6 ביולי 2011
↑   מה שיש לי לומר לך, סרטון בערוץ "Chava Alberstein - חוה אלברשטיין", באתר יוטיוב, 9 ביוני 2021
↑   אורי הרפז - "מה שיש לי לומר לך" . מילים: יוסי גמזו, לחן: נחום היימן, סרטון בערוץ "Ori Harpaz", באתר יוטיוב, 10 בדצמבר 2020
↑   מה שיש לי לומר לך - יעל גרמן (קליפ, 2012), סרטון בערוץ "יעל גרמן - Yael German Official", באתר יוטיוב, 7 באפריל 2021
| חוה אלברשטיין |
| --- | --- | --- |
| אלבומי אולפן | "האבן מיר א ניגונדל" • "שירי עם ביידיש" • "בשירים עבריים" • "צעצועיה של אסנת" • "מות הפרפר" • "שירי רחל" • "אנדנדינו" • "מארגאריטקעלעך" • "מירדף" • "משירי ארץ אהבתי" • "לאט, לאט, לאט" • "חוה ועודד בארץ הקסמים" • "לו יהי" • "חוה אלברשטיין והפלטינה" • "כמו צמח בר" • "טיקיליטון" • "צוללת צברית" • "הלילה הוא שירים" • "קרוסלה" • "התבהרות" • "קרוסלה 2" • "קרסולה לחגים" • "מה קרה בארץ מי" • "אני הולכת אליי" • "חוה זינגט יידיש" • "שיר במתנה" • "קולות" • "שירו אחרי" • "נמל בית" • "מהגרים" • "עוד שירים ביידיש" • "הצורך במילה, הצורך בשתיקה" • "לונדון" • "האהבה מאלתרת" • The Man I Love • "מארגאריטקעלעך" • "דירה אחת" • "יונת האהבה" • The Well‏ • Foreign letters • "מוצאי חג" • "קוקוס" • "לעמעלע" • "שביל החלב – שירי ערש" • "טבע האדם" • "ברוך הבא" • "ילדת טבע" • "ואיך אצלך" • "סרנדה" • "בוא המורה" • "ערב אחר" |  |
| מיני-אלבומים | "התגלית החדשה בשירי נחום היימן" • "אין יידישע פאלקס-לידער" • "צעצועיה של אסנת" • "ירושלים של זהב" • "טוביה ושבע בנותיו" • "הבבה ימימה" |  |
| אלבומי אוסף | "להיטי זהב" • "משירי ארץ אהבתי – האוסף הראשון" • "החיטה צומחת שוב – האוסף השני" • "אדבר איתך" • Crazy Flower: A Collection‏ • Yiddish Songs • "תיכף אשוב" • "סיפור אינטימי" • "עץ הכוכבים" • "סיפור חיים – אנתולוגיית שירי משוררים" |  |
| אלבומי הופעה | "בתכנית יחיד – חלק א'" • "בתכנית יחיד – חלק ב'" • "חוה והגיטרה – הופעה חיה בצוותא" • "בהופעה חיה – מבחר שירים מתוך המופע "לונדון"" • "בהופעה" • "חוה שרה ושלומי מנגן – בהופעה (Live)" |  |
| מארזי תקליטורים | "האוסף" • "חוה אלברשטיין שרה לילדים" • "השנים הראשונות" |  |
| חוה אלברשטיין – שירים |
| --- | --- | --- |
| שנות ה-70 | "הבבמה ימימה" • "פרחי זהב" • "מה שיש לי לומר לך" |  |
| סינגלים אחרים | "נחל התנינים" • "נשים רוקדות" • "ליידי גודייבה" • "הנביא" • "שיר לאוהבים הנבונים" • "לא ידע איש מי היא" • "נפט" • "אמא אל תהיי עצובה" • "לו ידעת" • "ספינתנו" • "תרגיל בהתעוררות" • "אין לך זכות חנינה בעולם" |  |
קורפוס הפאנצר אס אס השביעי

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  אס אס ואפן אס אס
 סוג:  קורפוס
 אירועים ותאריכים
 תקופת הפעילות:  3 באוקטובר 1943 – 30 ביוני 1943
 מלחמות:  מלחמת העולם השנייה
 נתוני היחידה
 ציוד עיקרי:  טנקים
 פיקוד
 דרגת המפקד:   אוברגרופנפיהרר
 מפקדים:  מתיאס קליינהייסטרקאמפ
 
קורפוס הפאנצר אס אס השביעי (בגרמנית: VII. SS-Panzerkorps) היה קורפוס משורין של הוואפן אס אס שלחם במלחמת העולם השנייה.
היסטוריה

הקורפוס הוקם ב-3 באוקטובר 1943, וכמפקדו מונה מתיאס קליינהייסטרקאמפ. הקורפוס כלל את דיוויזיית פאנצר אס אס העשירית "פרונדסברג" ודיוויזיית פאנצרגרנדיר אס אס ה-17 "גץ פון ברליכינגן". הקורפוס הוצב ככוח עתודה בגרמניה, ומטהו היה בעיר אולם. ב-30 ביוני 1944 סופח לתוך קורפוס הפאנצר אס אס הרביעי.
תת-קבוצה

דיאגרמת ון של קבוצה עם תת־קבוצה המוכלת בה. באיור זה B מוכלת ממש ב A.
בתורת הקבוצות, אומרים שקבוצה  B היא תת־קבוצה של קבוצה  A אם כל איבר של הקבוצה  B שייך גם לקבוצה  A. (בניסוח פורמלי: לכל  x\in B מתקיים  x\in A). על פי הגדרה זו ייתכן ש  A ו- B שוות. אם הן שונות, אז  B היא תת-קבוצה ממש של  A.
את הקשר " B מוכלת ב־ A" (או:  B חלקית ל־ A, או:  B תת־קבוצה של  A, או,  A מכילה את  B) מסמנים כך:  B\subseteq A, והוא מכונה יחס ההכלה.
מאפיינים

הקבוצה הריקה היא קבוצה חלקית לכל קבוצה נתונה. זאת מכיוון שלא קיים בקבוצה הריקה איבר שלא נמצא בקבוצה הנתונה (הטענה נכונה באופן ריק כיוון שלקבוצה הריקה אין איברים כלל).
ליחס ההכלה המאפיינים הבאים:
"רפלקסיביות": כל קבוצה היא תת־קבוצה של עצמה (ובמילים שקולות: כל קבוצה מוכלת בעצמה, או: כל קבוצה היא חלקית לעצמה).
"טרנזיטיביות": אם הקבוצה  A היא תת־קבוצה של הקבוצה  B והקבוצה  B היא תת־קבוצה של הקבוצה  C, אזי הקבוצה  A היא גם תת־קבוצה של הקבוצה  C (בניסוח פורמלי: אם  A\subseteq B וגם  B\subseteq C אז  A\subseteq C).
אם כן, יחס ההכלה הוא יחס סדר חלקי: הוא רפלקסיבי, אנטיסימטרי חלש וטרנזיטיבי. היחס אינו שלם: כי יש זוגות של קבוצות (כמו קבוצת הגברים וקבוצת הישראלים, או הקבוצה  \{1,2\} והקבוצה  \{2,3\}) שאף אחת מהן אינה מכילה את רעותה.
יחסים נוספים

באמצעות יחס ההכלה ניתן להגדיר את יחס השוויון בין קבוצות; אומרים שהקבוצה  A שווה לקבוצה  B אם ורק אם הקבוצה  A מכילה את הקבוצה  B וגם הקבוצה  B מכילה את הקבוצה  A. (בכתיב פורמלי:  A=B\iff B\subseteq A\land A\subseteq B).
באמצעות יחס ההכלה ויחס השוויון ניתן להגדיר יחס נוסף; כאשר הקבוצה  A מכילה את הקבוצה  B אך אינה שווה לה (יש איבר בקבוצה  A שהוא אינו איבר בקבוצה  B, ובניסוח פורמלי  B\subseteq A וגם  B\neq A), נאמר שהקבוצה  A מכילה ממש את הקבוצה  B, או במילים שקולות: הקבוצה  B היא חלקית ממש לקבוצה  A. יחס זה מסמנים  B\subset A. (בכתיב פורמלי:  B\subset A\iff B\subseteq A\land B\neq A).
הסימון  \subset  עשוי להטעות: בעוד שכאן (ובמרבית הספרים והמאמרים המודרניים) מציינים  \subseteq  ו־ \subset  הכלה ו"הכלה ממש" בהתאמה, יש ספרים שבהם משתמשים בסימונים  \subset  ו־ \subsetneq  לאותן מטרות, בהתאמה.
ראו גם

מונחים בתורת הקבוצות
הערות שוליים

↑  או במילים שקולות: הקבוצה  B היא חלקית לקבוצה  A, או:  הקבוצה  B מוכלת בקבוצה  A, או: הקבוצה  A מכילה את הקבוצה  B
| --- | --- |
בקרת זהויות :  GND: 4184620-5
מבנה

ערך זה עוסק במילה מבנה במובנה הכללי ובסוגי מבנים מתחומי דעת שונים. אם התכוונתם למשמעות אחרת, ראו .
מבנה (בלועזית: סְטְרוּקְטוּרָה) הוא מערך של פריטים המסודר לפי כללים מוגדרים, בין אם הוא טבעי, למשל בגאולוגיה, ובין אם הוא יזום, למשל בהנדסה. המושג מתייחס למערכת, ארגון, וכן לכל ישות המורכבת ממספר מרכיבים, וכולל את היחסים ההדדיים ביניהם, כפי שהם נצפים בכלי המחקר של המדעים. מבנה יכול להיות מופשט, כגון מבנה חברתי, או מוחשי כגון מבנה אדריכלי או מבנה של חומר או של חלקיקיו. במושג נעשה שימוש בכל ניסיון להבנה מדעית של תופעות ותאוריות, במדעי הרוח, מדעי החברה ומדעי הטבע.
במדעי הטבע ובהנדסה > מבנה מתמטי

מבנה מתמטי הוא קבוצה שעליה מוגדרות תכונות נוספות: כגון פעולה, פעולה בינארית, טופולוגיה, נורמה אלגברית, נורמה אנליטית וכדומה. קבוצות בעלות אותו מבנה שניתן להתאים ביניהן באופן ששומר על המאפיינים המגדירים את המבנה נקראות איזומורפיות זו לזו.
במדעי הטבע ובהנדסה > מבנה נתונים

במדעי המחשב מבנה נתונים הוא דרך לאחסן מידע במחשב, כך שניתן יהיה להשתמש בו ביעילות. לעיתים קרובות מבנה נתונים יעיל יאפשר פעולתו של אלגוריתם. מבנה נתונים מתוכנן היטב מאפשר ביצוען של פעולות חשובות, תוך שימוש בכמות נמוכה ככל האפשר של משאבי זמן וזיכרון, דהיינו מזעור של סיבוכיות הזמן וסיבוכיות המקום.
במדעי הטבע ובהנדסה > מבנה גשמי > מבנה אדריכלי

באדריכלות מבנה הוא כל גוף גדול מעשה ידי אדם המקובע אל האדמה ונוצר כתוצאה מבנייה. בטבע קיימים גם מבנים שנוצרו על ידי חיות, כדוגמה תילי נמלים וטרמיטים וסכרי בונים.
במדעי הטבע ובהנדסה > מבנה גשמי > מבנה כימי

כימיה היא המדע העוסק בתכונות החומר מהרמה האטומית עד לרמה המקרומוקולרית, בהרכבו, בשינויים החלים בו מההיבט הקינטי והתרמודינמי. המבנה הכימי מתייחס לגאומטריה האטומית, הנובעת מאכלוס האורביטלים האטומים על ידי אלקטרונים, למבנה המולקולרי ולארגון הבין-מולקולרי של החומר.
במדעי הטבע ובהנדסה > מבנה גשמי > מבנה גבישי

במינרלוגיה וקריסטלוגרפיה, מבנה גבישי הוא הסידור היחידי של האטומים בגביש. המבנה הגבישי מורכב מתא יחידה, שהוא מקבץ בסיסי של אטומים בעל מבנה פנימי התלוי ביסוד שלהם, וחוזר באופן מחזורי בסידור תלת־ממדי המרכיב סריג. תכונות הסימטריה של הגביש מתוארות על ידי חבורה של סימטריות הזזה, המתאימות למבנה המחזורי בהנחה שהוא נמשך ללא הפרעה.
מבנה הגביש והסימטריה קובעים תכונות חשובות רבות של הגביש, לרבות קווי השבירה, רמת האנרגיה של אלקטרונים הזורמים בו, והתכונות האופטיות.